open-index/open-wikipedia-markdown huggingface dataset:
สุชาดา กีระนันทน์

ศาสตราจารย์กิตติคุณ คุณหญิง **สุชาดา กีระนันทน์** (เกิด 15 กุมภาพันธ์ พ.ศ. 2489) รองประธานกรรมการ บริษัท ดุสิตธานีจำกัด (มหาชน) ประธานคณะกรรมการทรัพยากรบุคคลของ สภากาชาดไทย ประธานกรรมการอิสระ บริษัท บี.กริม เพาเวอร์​ จำกัด (มหาชน) กรรมการสภาสถาบันเทคโนโลยีจิตรลดา ​และประธานคณะกรรมการบริหารทุนจุฬาสงเคราะห์ 

ตำแหน่งหน้าที่ที่สำคัญในอดีต เช่น นายกสภาจุฬาลงกรณ์มหาวิทยาลัย โดยนายกสภามหาวิทยาลัยหญิงคนแรกของจุฬาลงกรณ์มหาวิทยาลัย และอธิการบดีจุฬาลงกรณ์มหาวิทยาลัยผู้หญิงคนแรก นายกสมาคมสถิติแห่งประเทศไทย

## ประวัติ
สุชาดา กีระนันทน์ สำเร็จการศึกษา พาณิชยศาสตรบัณฑิต เกียรตินิยมอันดับหนึ่ง (เหรียญทอง) จากคณะพาณิชยศาสตร์และการบัญชี จุฬาลงกรณ์มหาวิทยาลัย ในปี 2510 และศึกษาต่อระดับปริญญาโทและปริญญาเอกที่มหาวิทยาลัยฮาร์วาร์ด ในคณะสถิติศาสตร์ สำเร็จในปี 2519

## ประวัติการทำงาน
ในปี 2531-2532 ได้รับเลือกตั้งเป็นประธานสภาคณาจารย์ จุฬาลงกรณ์มหาวิทยาลัย ในปี 2534 ได้ดำรงตำแหน่งคณบดีคณะพาณิชยศาสตร์และการบัญชี ในวาระแรก และในปี 2538 ได้ดำรงอีกวาระหนึ่ง  ปี 2542 - 2547 ดำรงตำแหน่งตำแหน่งคณบดีบัณฑิตวิทยาลัย จุฬาลงกรณ์มหาวิทยาลัย และปี 2547-2551 ดำรงตำแหน่งอธิการบดีจุฬาลงกรณ์มหาวิทยาลัย คุณหญิงสุชาดาเคยดำรงตำแหน่งนายกสมาคมสถิติแห่งประเทศไทย ตั้งแต่ปี พ.ศ. 2540  เป็นสมาชิกสภานิติบัญญัติแห่งชาติ ช่วงปี 2549-2550 ประธานกรรมการดำเนินงานร้านภูฟ้า กรรมการโครงการเทคโนโลยีสารสนเทศตามพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  และกรรมการสภากาชาดไทย ทั้งเคยดำรงตำแหน่งประธานกรรมการบริหารโรงเรียนมหิดลวิทยานุสรณ์ (องค์การมหาชน) ในด้านงานเอกชน สุชาดา กีระนันทน์ เคยเป็นกรรมการอิสระในธนาคารกสิกรไทยอีกด้วย

เคยเป็น Visiting Assistant Professor ภาควิชาสถิติศาสตร์ มหาวิทยาลัยนอร์ทแคโรไลนา สหรัฐอเมริกา และยังเคยดำรงกรรมการการสอบโทเฟลระหว่างปี 2540-2543

## ผลงาน

### ผลงานทางวิชาการ
* สถิติกับชีวิตประจำวัน 2547
* เทคโนโลยีสารสนเทศสถิติ: ข้อมูลในระบบสารสนเทศ 2542
* ทฤษฎีและวิธีการสำรวจตัวอย่าง 2538
* การอนุมานเชิงสถิติ : ทฤษฎีขั้นต้น 2530

### หนังสือ

* บนเส้นทางสายบริหารจุฬาลงกรณ์มหาวิทยาลัย ของ ศ. คุณหญิง สุชาดา กีระนันทน์ 2551

## ชีวิตส่วนตัว
สุชาดาสมรสกับเทียนฉาย กีระนันทน์ อดีตอธิการบดีจุฬาลงกรณ์มหาวิทยาลัย มีบุตรชาย 2 คน คือ เทียนชาต กีระนันทน์ และ เทียนไท กีระนันทน์

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:ศาสตราจารย์กิตติคุณ
หมวดหมู่:บุคคลจากมหาวิทยาลัยฮาร์วาร์ด
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:อาจารย์คณะพาณิชยศาสตร์และการบัญชี
หมวดหมู่:คุณหญิง
หมวดหมู่:อธิการบดีจุฬาลงกรณ์มหาวิทยาลัย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.จ.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากบัณฑิตวิทยาลัย จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:นายกสภาจุฬาลงกรณ์มหาวิทยาลัย
รูปลักษณ์และความรู้สึก

**รูปลักษณ์และความรู้สึก** () ของส่วนต่อประสานกราฟิกกับผู้ใช้ประกอบไปด้วยแง่มุมต่าง ๆ ของรูปแบบของส่วนต่อประสานกราฟิกกับผู้ใช้ ชึ่งรวมไปถึงส่วนประกอบต่าง ๆ เช่น สี รูปร่าง การจัดวาง แบบตัวอักษรและพฤติกรรมของส่วนประกอบที่มีการเปลี่ยนแปลง เช่น ปุ่ม กล่อง เมนู ศัพท์ว่า *รูปลักษณ์และความรู้สึก* ใช้ทั้งในบริบทเกี่ยวกับซอฟต์แวร์และเว็บไซต์

รูปลักษณ์และความรู้สึกสามารถใช้กับผลิตภัณฑ์อื่น ๆ นอกจากส่วนต่อประสานกราฟิกกับผู้ใช้ของซอฟต์แวร์ สำหรับเอกสารศัพท์ว่า *รูปลักษณ์และความรู้สึก* สามารถอ้างถึงการจัดเกี่ยวกับกราฟิก (ขนาดเอกสาร สี แบบอักษร) และลีลาการเขียน

หมวดหมู่:ส่วนต่อประสานกับผู้ใช้
หมวดหมู่:ส่วนต่อประสานกราฟิกกับผู้ใช้
ทางหลวงแผ่นดินหมายเลข 401

**ทางหลวงแผ่นดินหมายเลข 401 สายแยกโคกเคียน–นครศรีธรรมราช** เป็นทางหลวงที่อยู่ในเขตควบคุมของสำนักงานทางหลวงที่ 17 (กระบี่) แขวงทางหลวงพังงา สำนักงานทางหลวงที่ 16 (นครศรีธรรมราช) แขวงทางหลวงสุราษฎร์ธานีที่ 1 แขวงทางหลวงสุราษฎร์ธานีที่ 2 (กาญจนดิษฐ์) แขวงทางหลวงสุราษฎร์ธานีที่ 3 (เวียงสระ) และแขวงทางหลวงนครศรีธรรมราชที่ 1 มีระยะทางเริ่มต้นจากชายฝั่งตะวันตกของภาคใต้ โดยแยกจากถนนเพชรเกษมบริเวณกิโลเมตรที่ 762+481 ที่สามแยกโคกเคียน ใกล้ตัวเมืองอำเภอตะกั่วป่า จังหวัดพังงา จากนั้นตัดไปทางทิศตะวันออกผ่านจังหวัดสุราษฎร์ธานีไปยังชายฝั่งตะวันออก และลงใต้ไปยังจังหวัดนครศรีธรรมราช โดยสิ้นสุดที่ถนนพัฒนาการคูขวาง

## รายละเอียดของเส้นทาง
ทางหลวงแผ่นดินหมายเลข 401 เป็นเส้นทางหลักที่เชื่อมระหว่างจังหวัดสุราษฎร์ธานีกับจังหวัดนครศรีธรรมราช โดยมีเส้นทางเริ่มจากใกล้ ๆ อำเภอตะกั่วป่า ในช่วงแรกเป็นถนน 2 ช่องจราจร จากนั้นวิ่งไปทางตะวันออก เข้าสู่จังหวัดสุราษฎร์ธานี โดยผ่านอำเภอพนม จากนั้นได้ขยายเป็น 4 ช่องจราจรไปยังอำเภอบ้านตาขุน อำเภอคีรีรัฐนิคม ตัดกับทางหลวงแผ่นดินหมายเลข 41 ที่ทางแยกท่าโรงช้าง จากนั้นถนนจะลดเหลือ 2 ช่องจราจรไปบรรจบกับทางหลวงแผ่นดินหมายเลข 4008 ที่ทางแยก กม.0 อำเภอพุนพิน จากนั้นแนวเส้นทางจะเลี้ยวขวา และขยายเป็น 4-6 ช่องจราจร ต่อไปยังตัวเมืองสุราษฎร์ธานี อำเภอกาญจนดิษฐ์ จากนั้นก็เข้าสู่เขตจังหวัดนครศรีธรรมราชที่อำเภอขนอม แต่ไม่ได้ผ่านตัวอำเภอขนอม จากนั้นก็วิ่งลงใต้ผ่านอำเภอสิชล อำเภอท่าศาลา และสิ้นสุดที่บ้านท่าแพ ประมาณ 10 กิโลเมตร ทางเหนือของตัวเมืองนครศรีธรรมราช ระยะทางทั้งหมดประมาณ 290 กิโลเมตร อยู่ในจังหวัดพังงาประมาณ 25 กิโลเมตร อยู่ในจังหวัดสุราษฎร์ธานีประมาณ 175 กิโลเมตร และอยู่ในจังหวัดนครศรีธรรมราชประมาณ 90 กิโลเมตร

เส้นทางส่วนใหญ่เป็นถนนลาดยาง แต่ช่วงระหว่างอำเภอพุนพิน ถึงจุดเริ่มเส้นทางเลี่ยงตัวเมืองสุราษฎร์ธานีเป็นถนนคอนกรีตเสริมเหล็ก ขนาด 6 ช่องจราจร ช่วงที่มี 4 ช่องจราจร การจราจรแต่ละทิศทางจะถูกคั่นด้วยเกาะกลางถนน หรือคูกลางถนน ยกเว้นช่วงสั้น ๆ ตอนผ่านบ้านต้นเหรียง และบ้านท่าแพ ไม่มีสิ่งใดกั้นระหว่างแต่ละทิศทาง

จากอำเภอพุนพินถึงอำเภอขนอม เส้นทางผ่านเนินเขาหลายลูก จุดที่สูงที่สุดคือเขาหัวช้าง ซึ่งอยู่ไม่กี่กิโลเมตรก่อนถึงทางแยกกับทางหลวงแผ่นดินหมายเลข 4014 เส้นทางด้านตะวันออกของภูเขาระยะทางประมาณ 1 กิโลเมตร ได้ถูกขยายเป็น 6 ช่องจราจร โดยให้ช่องจราจรด้านนอกสุดสำหรับรถที่แล่นช้า จากอำเภอสิชลถึงบ้านท่าแพ เส้นทางเกือบจะราบเรียบ และที่อำเภอท่าศาลา มีช่วงประมาณ 2 กิโลเมตร ที่เส้นทางได้เข้าใกล้ชายทะเลมาก (ห่างจากฝั่งราว 10–50 เมตร) ซึ่งเป็นจุดเดียวที่ทางหลวงแผ่นดินหมายเลข 401 ได้เข้าใกล้ชายทะเล

ช่วงระหว่างทางแยกกับทางหลวงแผ่นดินหมายเลข 4008 (ใกล้ ๆ อำเภอพุนพิน) จนถึงทางแยกกับทางหลวงแผ่นดินหมายเลข 4103 (ใกล้ ๆ บ้านท่าแพ) เคยเป็นเส้นทางหลักของภาคใต้ตอนล่างสำหรับเดินทางไปกรุงเทพมหานคร แต่เมื่อทางหลวงแผ่นดินหมายเลข 41 ช่วงอำเภอพุนพิน–อำเภอทุ่งสงถูกสร้างเสร็จ การจราจรจำนวนมากได้หันไปใช้เส้นทางนี้แทน

## รายชื่อทางแยก

## อ้างอิง

## แหล่งข้อมูลอื่น
* 
* ระบบสารสนเทศโครงข่ายทางหลวง  กรมทางหลวง กระทรวงคมนาคม

401
3-401
หมวดหมู่:ถนนในจังหวัดพังงา
หมวดหมู่:ถนนในจังหวัดสุราษฎร์ธานี
หมวดหมู่:ถนนในจังหวัดนครศรีธรรมราช
รัฐกลันตัน

**กลันตัน** หรือ **เกอลันตัน** (; มลายูกลันตัน-ปัตตานี: ) เป็นหนึ่งในสิบสามรัฐที่ประกอบขึ้นเป็นสหพันธ์มาเลเซีย มีชื่อเฉลิมเกียรติเป็นภาษาอาหรับว่า *ดารุนนาอีม* ("ถิ่นที่อยู่ที่สวยงาม") เมืองหลวงและเมืองของเจ้าผู้ครองประจำรัฐคือโกตาบารู

รัฐกลันตันตั้งอยู่ทางภาคตะวันออกเฉียงเหนือของมาเลเซียตะวันตก มีอาณาเขตติดต่อกับจังหวัดนราธิวาส ประเทศไทย ทางทิศเหนือ ติดต่อกับรัฐตรังกานูทางทิศตะวันออกเฉียงใต้ รัฐเประทางทิศตะวันตก และรัฐปะหังทางทิศใต้ ส่วนทางทิศตะวันออกเฉียงเหนือจรดทะเลจีนใต้

จากการที่พรรคอิสลามมาเลเซีย () มีฐานอำนาจอยู่ในรัฐนี้มานานหลายปี จึงทำให้กลันตันเป็นรัฐที่มีความเป็นอนุรักษนิยมทางสังคมมากที่สุดในประเทศ องค์ประกอบทางชาติพันธุ์ประกอบด้วยชาวมลายูร้อยละ 95 ชาวไทยร้อยละ 3 ชาวจีนร้อยละ 1.9 และอื่น ๆ ร้อยละ 0.1

## อ้างอิง

กลันตัน
หมวดหมู่:รัฐกลันตัน
หมวดหมู่:บริติชมาลายาในสงครามโลกครั้งที่สอง
หมวดหมู่:รัฐบรรณาการของจักรวรรดิจีน
หมวดหมู่:สนธิสัญญาอังกฤษ–สยาม พ.ศ. 2452
หมวดหมู่:ประเทศราชของอาณาจักรสยาม
หมวดหมู่:ความสัมพันธ์ไทย–มาเลเซีย
กลุ่มประชาชนเพื่อชาติและราชบัลลังก์

**กลุ่มประชาชนเพื่อชาติและราชบัลลังก์** เป็นการรวมตัวกันของกลุ่มคนเพื่อกดดันขับไล่ ทักษิณ ชินวัตร ให้ลาออกจากตำแหน่งนายกรัฐมนตรี และ นับถือลัทธิเผด็จการ ตั้งแต่กลางปี พ.ศ. 2547 โดยมีแกนนำประกอบด้วย
* นาวาอากาศตรีประสงค์ สุ่นศิริ
* เอกยุทธ อัญชันบุตร
* ประชัย เลี่ยวไพรัตน์
* อัมรินทร์ คอมันตร์
* พลโท เจริญศักดิ์ เที่ยงธรรม นายกสมาคมวิทยาลัยการทหาร The Citadel ในนาม ชมรมคนรู้ทัน
* สมาน ศรีงาม ในนาม ขบวนการประชาธิปไตยแห่งชาติ
* ประพันธ์ คูณมี
* เพียร ยงหนู ในนาม สหภาพแรงงานรัฐวิสาหกิจ

รวมถึงกลุ่มสตรีผู้สูงศักดิ์และมีเชื้อสายราชนิกูลด้วย เช่น หม่อมราชวงศ์รำพิอาภา เกษมศรี ประธานกลุ่มรักความจริงและความโปร่งใส, ปราไพ ปราสาททองโอสถ, เบญจวรรณ กระจ่างเนตร์ และสุมารี วีระไวทยะ เป็นต้น

กลุ่มประชาชนเพื่อชาติและราชบัลลังก์ ได้ร่วมกันเผยแพร่ข้อมูลการทุจริตในรัฐบาลทักษิณ ชินวัตร โดยเฉพาะในประเด็นการขายหุ้นรัฐวิสาหกิจ และมีการชุมนุมใหญ่ที่ท้องสนามหลวง เมื่อวันที่ 25 กันยายน พ.ศ. 2547 แต่การประโคมข่าวความเคลื่อนไหวไม่ประสบความสำเร็จมากนัก เพราะในช่วงเวลาเดียวกันได้เกิดการระบาดของโรคไข้หวัดนก

## อ้างอิง

หมวดหมู่:การเมืองภาคประชาชน
หมวดหมู่:ขบวนการทางการเมืองในประเทศไทย
รัฐตรังกานู

**ตรังกานู** หรือ **เตอเริงกานู** () เป็นรัฐสุลต่านและเป็นหนึ่งในสิบสามรัฐที่ประกอบขึ้นเป็นสหพันธ์มาเลเซีย มีชื่อเฉลิมเมืองเป็นภาษาอาหรับว่า *ดารุนอิมาน* ("ถิ่นที่อยู่แห่งความศรัทธา")

รัฐตรังกานูตั้งอยู่ริมชายฝั่งตะวันออกเฉียงเหนือของมาเลเซียตะวันตก ทางทิศเหนือและทิศตะวันตกติดต่อกับรัฐกลันตัน ทางทิศใต้ติดต่อกับรัฐปะหัง และทางทิศตะวันออกจรดทะเลจีนใต้ หมู่เกาะเปอร์เฮินเตียน (Perhentian Islands) เป็นส่วนหนึ่งของรัฐนี้ด้วย ทำให้รัฐตรังกานูมีพื้นที่ทั้งหมดรวม 12,955 ตารางกิโลเมตร

องค์ประกอบทางชาติพันธุ์ในปี พ.ศ. 2538 ได้แก่ ชาวมลายู (859,402 คน หรือร้อยละ 94) ชาวจีน (42,970 คน หรือร้อยละ 5) ชาวอินเดีย (4,355 คน) และอื่น ๆ (3,238 คน)

เมืองชายฝั่งกัวลาเตอเริงกานูตั้งอยู่ที่ปากแม่น้ำตรังกานู เป็นทั้งเมืองหลวงของรัฐและเมืองของสุลต่าน และเป็นเมืองที่ใหญ่ที่สุดของรัฐ

## ศาสนา

## รายนามเจ้าเมืองตรังกานู

## อ้างอิง

ตรังกานู
หมวดหมู่:รัฐตรังกานู
หมวดหมู่:บริติชมาลายาในสงครามโลกครั้งที่สอง
หมวดหมู่:ความสัมพันธ์ไทย–มาเลเซีย
หมวดหมู่:สนธิสัญญาอังกฤษ–สยาม พ.ศ. 2452
หมวดหมู่:ประเทศราชของอาณาจักรสยาม
ตำบลบ้านเก่า (อำเภอพานทอง)

**บ้านเก่า** เป็นตำบลในอำเภอพานทอง จังหวัดชลบุรี 

## ที่ตั้งและอาณาเขต
ตำบลบ้านเก่า มีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลบางนาง
* **ทิศตะวันออก** ติดต่อกับตำบลพานทอง ตำบลหนองกะขะ และตำบลมาบโป่ง
* **ทิศใต้** ติดต่อกับตำบลดอนหัวฬ่อ (อำเภอเมืองชลบุรี)
* **ทิศตะวันตก** ติดต่อกับตำบลคลองตำหรุ (อำเภอเมืองชลบุรี) และตำบลท่าข้าม (อำเภอบางปะกง จังหวัดฉะเชิงเทรา) 

## ประวัติ
พื้นที่ตำบลบ้านเก่า ในปี พ.ศ. 2310–2313 ซึ่งเป็นปีที่กรุงศรีอยุธยาแตก มีราษฎรอพยพมาจากอยุธยาและช่องนนทรี แต่ในระหว่างนั้นบริเวณพื้นที่นี้มีผู้อพยพมาจากเวียงจันทน์ ตั้งถิ่นฐานอยู่ ซึ่งมีชื่อเรียกว่า คลองพานทอง ต่อมาในสมัยรัชกาลที่ 1 ทรงเสด็จเยี่ยมราษฎรและเห็นท้องที่เป็นที่ลุ่ม ซึ่งไม่เหมาะกับการอาศัยของคนลาว จึงโปรดเกล้าฯให้อพยพคนลาวไปอยู่ที่ดอน และอพยพคนมอญให้มาอยู่แทน แล้วโปรดเกล้าสร้างวัดขึ้น ซึ่งวัดเดิมนั้นห่างจากที่ตั้งของวัดปัจจุบันประมาณ 500 เมตร และคนทั่วไปเรียกตำบลและวัดนี้ว่า "บ้านมอญ" 

ต่อมาสมัยจอมพล ป. พิบูลสงคราม ในปี พ.ศ. 2482 ได้เปลี่ยนชื่อตำบลและชื่อวัดให้ใหม่ เป็น *บ้านเก่า* และยุบตำบลเข้ากับตำบลบางนาง เนื่องจากเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยเพื่อเป็นการประหยัดงบประมาณ ก่อนที่ในปี พ.ศ. 2490 ทางราชการได้แยกพื้นที่หมู่ 7 บ้านสัตตพงษ์, หมู่ 8 บ้านย่านซื่อ, หมู่ 9 บ้านเก่าบน และหมู่ 10–12 บ้านเก่า ของตำบลบางนาง รวม 6 หมู่บ้าน ตั้งเป็น ตำบลบ้านเก่า

## การแบ่งเขตการปกครอง

### การปกครองส่วนภูมิภาค
พื้นที่ตำบลบ้านเก่าประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 6,493 คน แบ่งเป็นชาย 3,256 คน หญิง 3,237 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 7 ในอำเภอพานทอง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ตำบลบ้านเก่าเดิมมีฐานะเป็นสภาตำบลบ้านเก่า ในปี พ.ศ. 2516 ต่อมาปี พ.ศ. 2538 สภาตำบลบ้านเก่ามี 7 หมู่บ้าน พื้นที่ 11.87 ตารางกิโลเมตร ประชากร 2,696 คน และ 767 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านเก่าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านเก่า

## อ้างอิง

บ้านเก่า
บ้านเก่า
หมวดหมู่:อำเภอพานทอง
อินฟินิที (รถยนต์)

:*ความหมายอื่นของ อินฟินิที ดูที่ [[อินฟินิที]]*

thumb|เครื่องหมายการค้า อินฟินิที
thumb|อินฟินิที Q45
[thumb|right|[Infiniti Q50|อินฟินิที Q50 S Hybrid]]
[thumb|right|[Infiniti Q60|อินฟินิที Q60]]

**อินฟินิที** (​; )​ รถยนต์นั่งหรู ซึ่งเป็นหนึ่งในรถยนต์คุณภาพจากนิสสัน โดยนิสสันตั้งยี่ห้อนี้ขึ้นมาเพื่อ เจาะตลาดรถยนต์หรู สำหรับตลาดอเมริกาโดยเฉพาะ โดยก่อตั้งขึ้นในปี 1989 หลังจากที่ตลาดญี่ปุ่นด้วยกันเองเริ่มส่งรถหรูบุกตลาดอเมริกา อย่างโตโยต้า ที่ส่ง เลกซัส และฮอนด้า ส่ง แอคิวรา
โดยปัจจุบัน นอกจากจะจำหน่ายในอเมริกาแล้ว ยังมีการจำหน่ายในประเทศต่างๆ ทั้งในเอเชีย รวมถึงในยุโรปบางประเทศด้วย
ตามแผนนโยบายทางธุรกิจ Nissan Value-Up ซึ่งจะหมดในปี 2007 โดยอนาคตก็จะมีแผนจำหน่ายยังบ้านเกิดตัวเองด้วย

## ผลิตภัณฑ์
ในยุคแรกของ "อินฟินิที" นั้นได้มีการส่งรถหรูจำหน่ายในอเมริกา ซึ่งเป็นที่นิยมขณะนั้น นั่นคือ Q45 เป็นเครื่องยนต์ V8 278 แรงม้า โดยการออกแบบจะมาในสไตล์รถหรูยุโรป
จนในช่วงปี 1997 ได้เปิดตัว QX4 ซึ่งเป็นโมเดลเดียวกับ นิสสันเทอร์ราโน เรกุลุส เจาะตลาด SUV ขนาดกลาง

ในปัจจุบัน ก็มีการเปิดตัวรุ่นใหม่ๆเพิ่มขึ้น
ซึ่งปัจจุบันที่จำหน่าย อันได้แก่รุ่น Q ,QX เป็นต้น ส่วนรุ่น G, M และ FX ยกเลิกการผลิตแล้ว

โดยผลิตภัณฑ์จากอินฟินิทีส่วนใหญ่ จะเป็นผลิตภัณฑ์ที่ใช้ร่วมกับนิสสันด้วย

* Infiniti Q50 / Infiniti Q60 = Nissan Skyline
* Infiniti QX50 = Mercedes-Benz GLB-Class
* Infiniti QX60 = Nissan Pathfinder (R52)
* Infiniti QX80 = Nissan Patrol / Armada (Y62)

เป็นต้น

## รถยนต์อินฟินิที ในอดีต
* M30 ,M35 ,M45
* G20 (ตัวเดียวกับ นิสสัน พรีเมร่า) ,
* J30 ,
* I30 และ I35 (ตัวเดียวกับ นิสสัน แม็กซิม่า หรือ นิสสัน เซฟิโร),
* QX4 (นิสสัน เทอร์ราโน)
* Q40
* Q45 (Nissan Cima)
* M35 (Nissan Fuga)
* G35 (Nissan Skyline Coupe (V35))
* QX56 (Nissan Armada)
* Q30 (Mercedes-Benz GLA)
* QX30 
* Q70
* QX70
* ESQ (นิสสัน จู๊ค)

## รถต้นแบบ
[right|thumb|รถต้นแบบ [Infiniti Essence Concept]]
[right|thumb|รถต้นแบบ [Infiniti Emerg-e Concept]]
* Infiniti Triant (2003)
* Infiniti Kuraza (2005)
* Infiniti Coupe Concept (2006)
* Infiniti Essence (2009)
* Infiniti Etherea (2011)
* Infiniti Emerg-e (2012)
* Infiniti LE (2012)
* Infiniti Q80 Inspiration (2014)
* Infiniti Concept Vision Gran Turismo (2014)
* Infiniti QX Sport Inspiration (2016)
* Infiniti Prototype 9 (2017)
* Infiniti Q Inspiration (2018)
* Infiniti Prototype 10 (2018)
* Infiniti QX60 Monograph (2020)

## แหล่งข้อมูลอื่น

* เว็บไซต์ของอินฟินิที

หมวดหมู่:ตราสินค้ารถยนต์
หมวดหมู่:นิสสัน
หมวดหมู่:บริษัทญี่ปุ่นที่ก่อตั้งในปี พ.ศ. 2532
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2532
ท่าอากาศยานนานาชาตินาริตะ

**ท่าอากาศยานนานาชาตินาริตะ** () เป็นสนามบินนานาชาติ ตั้งอยู่ที่เมืองนาริตะ จังหวัดชิบะ ประเทศญี่ปุ่น ดำเนินการโดย บริษัทท่าอากาศยานนานาชาตินาริตะ ซึ่งแปรสภาพมาจาก องค์การบริหารงานท่าอากาศยานนานาชาติโตเกียวแห่งใหม่

ท่าอากาศยานนานาชาตินาริตะเป็นสนามบินหลักที่ให้บริการผู้โดยสารระหว่างประเทศที่เดินทางเข้าและออกจากประเทศญี่ปุ่น และเป็นจุดเชื่อมต่อการเดินทางระหว่างทวีปเอเชียและอเมริกา เป็นสนามบินที่รองรับเที่ยวบินสำหรับผู้โดยสารมากอันดับ 2 ของญี่ปุ่น (รองจากสนามบินฮะเนะดะ) เป็นสนามบินที่รองรับการขนส่งทางอากาศเป็นอันดับ 1 ของญี่ปุ่นและอันดับ 3 ของโลก

ท่าอากาศยานนานาชาตินาริตะเป็นท่าอากาศยานหลักของสายการบินเจแปนแอร์ไลน์ สายการบินออล นิปปอน แอร์เวย์ และสายการบินนอร์ธเวสต์แอร์ไลน์ และยังเป็นท่าอากาศยานรองของสายการบินยูไนเต็ดแอร์ไลน์ อีกด้วย

ท่าอากาศยานานาชาตินาริตะ เคยใช้ชื่อว่า ท่าอากาศยานนานาชาติโตเกียวแห่งใหม่  (新東京国際空港 Shin-Tōkyō Kokusai Kūkō; New Tokyo International Airport) จนกระทั่ง ค.ศ. 2004 ถึงแม้สนามบินนาริตะจะให้บริการผู้โดยสารที่เดินทางเข้าออกเมืองโตเกียวเป็นหลัก แต่ตัวสนามบินเองไม่ได้อยู่ในโตเกียว (การเดินทางจากนาริตะไปยังใจกลางเมืองโตเกียวใช้เวลาประมาณ 1 ชั่วโมงโดยรถไฟที่เร็วที่สุด) ส่วนสนามบินฮะเนะดะ หรือ ท่าอากาศยานนานาชาติโตเกียว ซึ่งตั้งอยู่ในกรุงโตเกียว และเป็นสนามบินที่รองรับผู้โดยสารมากเป็นอันดับ 1 ของญี่ปุ่นและอันดับ 4 ของโลก ให้บริการผู้โดยสารในประเทศเป็นหลัก

ในปีค.ศ. 2024 ท่าอากาศยานนานาชาตินาริตะทำการบินระหว่างทวีปเอเซียและสหรัฐอเมริกามากถึง 16 เมืองมีเที่ยวบินไปแคนาดา 4 เมือง และเม็กซิโกซิตี้ 1 เมืองรวมบินระหว่างทวีปเอเซียและทวีปอเมริกาเหนือ มากถึง 21 เมือง ซึ่งเยอะที่สุดในท่าอากาศยานของทวีปเอเซีย

## ความขัดแย้ง

เป็นความขัดแย้งระหว่างชุมชนเกษตรกรในเมืองซันริซูกะ (ปัจจุบันคือเมืองนาริตะ) กับรัฐบาลญี่ปุ่น สาเหตุจากการตัดสินใจของรัฐบาลในก่อสร้างท่าอากาศยานในเมืองซันริซูกะโดยไม่ได้รับความยินยอมจากผู้อยู่อาศัย เพราะรัฐบาลญี่ปุ่นมองว่าพื้นที่ซันริซูกะยังเป็นการทำเกษตรกรรมที่ไม่ได้มีรายได้สูง การเวนคืนที่ดินน่าจะทำได้ง่าย  นำไปสู่การประท้วงและเดินขบวนขัดขวางการสร้างอย่างรุนแรง แม้กระทั้งการบุกยึดหอบังคับการบินและการลอบวางระเบิด 

## การคมนาคม
สนามบินนาริตะมีรถไฟสองขบวน ของทาง เคเซ (Keisei) และ เจอาร์ (JR) และสายที่สามอยู่ระหว่างการก่อสร้างแล้วเสร็จปี 2553 นอกจากรถไฟแล้วยังมีบริการแท็กซี่และรถเมล์

## อาคารผู้โดยสารและสายการบิน
ท่าอากาศยานนานาชาตินาริตะมีอาคารผู้โดยสาร 2 หลัง แต่ละหลังมีสถานีรถไฟใต้ดินแยกจากกัน และไม่มีทางเดินเท้าเชื่อมถึงกัน การเดินทางระหว่างอาคารทั้งสองจะใช้ชัทเทิลบัส และรถไฟ

### อาคารผู้โดยสาร 1

#### อาคารทิศเหนือ

#### อาคารทิศใต้

thumb|อาคาร 2
thumb|ทางเดินภายในอาคาร
thumb|ระบบเชื่อมต่อระหว่างสองอาคาร
thumb|บริเวณเช็คอิน, อาคาร 1 ฝั่งทิศใต้
thumb|right|ด้านนอกอาคาร 1 กับอาคารกลางฝั่งทิศเหนือ

### อาคารผู้โดยสาร 2

### สายการบินขนส่งสินค้า

## อ้างอิง

## ดูเพิ่ม
* รายชื่อท่าอากาศยานในประเทศญี่ปุ่น
* ท่าอากาศยานนานาชาติโตเกียว

## แหล่งข้อมูลอื่น
* 
* 
* 
* "Editorial – Narita fiasco: never again," *The Japan Times*, July 26, 2005
* Stephan Hauser, "Field of dreams – filled with concrete," *Tokyo Journal*, Feb. 2000
* Appeal to Stop Use of the Second Runway at Narita Airport
* 

น
หมวดหมู่:การขนส่งในจังหวัดชิบะ
หมวดหมู่:สิ่งก่อสร้างในนาริตะ
หมวดหมู่:ท่าอากาศยานที่ก่อตั้งในปี พ.ศ. 2521
สถานศึกษาเคมีปฏิบัติ

**สถานศึกษาเคมีปฏิบัติ** เป็นหน่วยงานในสังกัดกรมวิทยาศาสตร์บริการ กระทรวงวิทยาศาสตร์และเทคโนโลยี และเป็นสถาบันสมทบของจุฬาลงกรณ์มหาวิทยาลัย โดยเปิดการเรียนการสอนในระดับอนุปริญญา 3 ปี ปัจจุบัน หลักสูตรอนุปริญญาเคมีปฏิบัติไม่รับนิสิตเข้าศึกษาแล้วโดยนักศึกษารุ่นสุดท้ายสำเร็จการศึกษาเมื่อวันที่ 18 พฤษภาคม พ.ศ. 2548

## ประวัติ
สถานศึกษาเคมีปฏิบัติ สังกัดกรมวิทยาศาสตร์ กระทรวงอุตสาหกรรม โดยได้รับการจัดตั้งเมื่อวันที่ 1 พฤศจิกายน พ.ศ. 2480 โดย ดร.ตั้ว ลพานุกรม อธิบดีท่านแรกของกรมวิทยาศานตร์ศตเอกสาร 65 ปี สถานศึกษาเคมีปฎิบัติ มีจุดประสงค์เพื่ออบรมให้บัณฑิตมีความรู้ในเชิงเคมีปฏิบัติเข้ารับราชการในกรมวิทยาศาสตร์ และหน่วยงานรัฐบาลอื่น ๆ โดยเปิดหลักสูตร 2 ปี ต่อมาใน พ.ศ. 2497 ได้ขยายหลักสูตรเป็น 3 ปี โดยจะได้รับประกาศนียบัตรจากกรมวิทยาศาสตร์บริการ เทียบเท่าอนุปริญญา และใน พ.ศ. 2502 ได้เข้าเป็นสถาบันสมทบในจุฬาลงกรณ์มหาวิทยาลัย เมื่อจบการศึกษาจะได้รับอนุปริญญาเคมีปฏิบัติ และสามารถเข้าเรียนที่คณะวิทยาศาสตร์ จุฬาลงกรณ์มหาวิทยาลัยได้ ตามเงื่อนไขที่มหาวิทยาลัยกำหนด ปัจจุบัน สถานศึกษาเคมีปฏิบัติอยู่ภายใต้การดำเนินงานของกองการศึกษาเคมีปฏิบัติ กรมวิทยาศาสตร์บริการ กระทรวงวิทยาศาสตร์และเทคโนโลยี

## หลักสูตร
* หลักสูตรอนุปริญญาเคมีปฏิบัติ 3 ปี โดยเรียนเหมือนคณะวิทยาศาสตร์ จุฬาลงกรณ์มหาวิทยาลัย สาขาวิชาเคมี แต่จะเน้นการปฏิบัติในห้องปฏิบัติการ

## การทำงาน
บัณฑิตสามารถประกอบอาชีพได้หลายอย่าง เช่น อาจารย์ นักวิจัย ทำงานในโรงงานอุตสาหกรรม กองพิสูจน์หลักฐานของกรมตำรวจ หรือตัวแทนจำหน่ายยา ผลิตภัณฑ์ทางเคมีต่าง ๆ เป็นต้น 

## อ้างอิง

## แหล่งข้อมูลอื่น
* สถานศึกษาเคมีปฏิบัติ 

หมวดหมู่:กระทรวงการอุดมศึกษา วิทยาศาสตร์ วิจัยและนวัตกรรม
หมวดหมู่:สถาบันสมทบของจุฬาลงกรณ์มหาวิทยาลัย
หมวดหมู่:สถาบันอุดมศึกษาในกรุงเทพมหานคร
หมวดหมู่:สถานศึกษาในเขตราชเทวี
หมวดหมู่:องค์การที่ก่อตั้งในปี พ.ศ. 2480
หมวดหมู่:หน่วยงานของรัฐบาลไทยในอดีต
โรงเรียนนายร้อยตำรวจไต้หวัน

**โรงเรียนนายร้อยตำรวจไต้หวัน** เป็นสถาบันหลักในการผลิตตำรวจของสาธารณรัฐจีน ตั้งอยู่ที่ กุยซัน เขตเถาหยวน

## หลักสูตร
หลักสูตรปริญญาตรี 4 ปี แรกเริ่มมีเพียงสองคณะ คือ 
* การบริหารงานตำรวจ (Police Administration)
* การสืบสวนคดีอาชาญากรรม (Criminal Investigation)  

ต่อมาได้เปิด
* คณะการรักษาความปลอดภัยสาธารณะ (Public Security)
* ราชทัณฑ์และการป้องกันอาชญากรรม (Crime Prevention Corrections)
* การบริหารชุมชน (Household Administration)
* การผจญเผลิง (Fire Service)
* วิศวกรรมจราจร (Traffice Sciece)
* การต่างประเทศ (Foreign Affairs Police)
* การบริหารราชการบริการกองทัพ,การบริหารราชการ (Administrative)
* การบริหารสารสนเทศ (Information management)
* ตำรวจตรวจชายแดน (Border Police)
* ตำรวจน้ำ (Maritime Police)
* นิติวิทยาศาสตร์ (Froensic Science)
* นิติศาสตร์ (Law)

ในปี ค.ศ. 1970 ได้มีการเปิดหลักสูตรการศึกษาระดับปริญญาโท ซึ่งต่อมาในปี ค.ศ. 1974 เป็นครั้งแรกที่ทางโรงเรียนเปิดรับนักเรียนหญิง อีกทั้งทางโรงเรียนยังมีโครงการแลกเปลี่ยน รับนักเรียนต่างชาติ ในปัจจุบันได้มีนักเรียนไทยเข้ารับการศึกษาจำนวน 8 คน ด้วยกัน ซึ่งล้วนแต่เป็นนายตำรวจชั้นสัญญาบัตร

หมวดหมู่:โรงเรียน
หมวดหมู่:ไต้หวัน

หมวดหมู่:โรงเรียนตำรวจ
โฟล์กโซโนมี

**โฟล์กโซโนมี** () หรือ **ปัจเจกวิธาน** คืออนุกรมวิธานที่ผู้ใช้สร้างขึ้นเอง ซึ่งใช้ในการแบ่งหมวดหมู่และค้นคืน หน้าเว็บ รูปภาพ ตัวเชื่อมโยงเว็บ และ เนื้อหาบนเว็บอื่นๆ โดยใช้กินติดป้ายที่ไม่จำกัดข้อความ โดยปกติโฟล์กโซโนมีทำงานผ่านอินเทอร์เน็ต อย่างไรก็ตามอาจจะถูกนำไปใช้ในบริบทอื่นเช่นกัน กระบวนการการติดป้ายแบบโฟล์กโซโนมีเจตนาที่จะเพิ่มความง่ายในการค้นหา ค้นพบ และหาตำแหน่ง เมื่อเวลาผ่านไป  โฟล์กโซโนมีที่พัฒนาขึ้นมาอย่างดีตามหลักการแล้วสามารถใช้เป็นรายการคำศัพท์ที่ใช้ร่วมกัน  ซึ่งสร้างขึ้นมาโดยผู้ใช้อันดับแรก และเป็นที่คุ้นเคยสำหรับผู้ใช้อันดับแรก เว็บไซต์ที่เป็นที่รู้จักมากที่สุดสองแห่งที่ใช้การติดป้ายแบบโฟล์กโซโนมีคือ ฟลิคเกอร์ และ del.icio.us อย่างไรก็ตามมีการชี้ประเด็นว่า ฟลิคเกอร์ ไม่ใช่ตัวอย่างที่ดีของ'โฟล์กโซโนมี

เนื่องจากโฟล์กโซโนมีพัฒนาขึ้นในสิ่งแวดล้อมทางสังคมที่ใช้อินเทอร์เน็ตเป็นสื่อกลาง โดยทั่วไปแล้วผู้ใช้จึงสามารถค้นพบได้ว่าใครเป็นผู้ติดป้ายโฟล์กโซโนมี และสามารถดูได้ว่าผู้ใช้คนอื่นสร้างป้ายอะไรขึ้นมาบ้าง

## อ้างอิง
* โฟล์กโซโนมี จากเว็บอีคอมเมิร์ซ

หมวดหมู่:อนุกรมวิธาน
หมวดหมู่:การแทนความรู้
หมวดหมู่:เว็บเชิงความหมาย
ฟาโรห์ทวอสเรต

**ทวอสเรต** () หรือ *ทาโวสเรต, เทาสเรต* (Tawosret, Tausret; สวรรคต 1189 ปีก่อน ค.ศ.) เป็นกษัตริย์และฟาโรห์องค์สุดท้ายในราชวงศ์ที่สิบเก้าแห่งอียิปต์ 

ชื่อของพระองค์ถูกบันทึกในข้อสรุปของแมนิโธว่า *ธูโอริส ผู้ที่โฮเมอร์เรียกว่าโพลีบุส สามีของอัลคันดรา และในช่วงเวลาที่ (เมือง) ทรอยถูกยึด* กล่าวกันว่า พระองค์ปกครองอียิปต์เป็นเวลา 7 ปี แต่ในภาพนี้รวมระยะเวลาครองราชย์ 6 ปีของฟาโรห์ซิพตาห์ ฟาโรห์ก่อนหน้า ทรอสเรตจึงถือเอาปีครองราชย์ของฟาโรห์ซิพตาห์เป็นของพระองค์เอง ขณะที่ระยะเวลาครองราชย์ที่แท้จริงของพระองค์อาจอยู่ได้ 1 ปีครึ่งใน  1191 ถึง 1189 ปีก่อน ค.ศ. ตัวเลขในปัจจุบันมักเขียนเป็นสองปีแทน การขุดค้นของมหาวิทยาลัยแอริโซนาอียิปต์แอ็กซ์เพดิชัน (University of Arizona Egyptian Expedition) ในวิหารอนุสรณ์ของพระองค์ ("วิหารหลายล้านปี" (temple of millions of years)) ที่อัลกุรนะฮ์ สนับสนุนอย่างหนักแน่นว่า รัชสมัยของพระองค์เริ่มขึ้นในปีครองราชย์ที่ 9 ซึ่งหมายความว่าพระองค์อาจมีเวลาปกครองอย่างอิสระเป็นเวลา 2-3 ปี โดยลบปีครองราชย์เป็นเวลาเกือบ 6 ปีของฟาโรห์ซิพตาห์ พระนามพระมหากษัตริย์ของพระองค์คือ ซิตเร เมอร์ยามุน (Sitre Meryamun) หมายถึง "พระราชธิดาของเร ผู้เป็นที่รักของอามุน"

## อ้างอิง

## บรรณานุกรม
* Gae Callender, "The Cripple, the Queen & the Man from the North", KMT, Vol:17 No.1, Spring 2006, pp.&nbsp;49–63
* Leonard H. Lesko, "A Little More Evidence for the End of the Nineteenth Dynasty", Journal of the American Research Center in Egypt, Vol. 5, (1966), pp.&nbsp;29–32 (accessible through JSTOR)
* Richard H. Wilkinson (ed.), *Tausret: Forgotten Queen & Pharaoh of Egypt*, Oxford University Press, 2012.

ทาวอสเรต
ทาวอสเรต
ทาวอสเรต
หมวดหมู่:ราชินีแห่งอียิปต์โบราณ
หมวดหมู่:ฟาโรห์หญิง
ฟาโรห์ไอย์

**ฟาโรห์ไอย์** ปกครองอียิปต์อยู่เพียง 4 ปี แต่อำนาจที่แท้จริงกลับตกอยู่ในมือขุนนางฝ่ายทหารอีกคนคือ
ฟาโรห์โฮเรมเฮบ ที่มีอำนาจชี้ขาดอยู่เบื้องหลังราชบัลลังก์ ฟาโรห์โฮเรมเฮบได้รับใช้ฟาโรห์ตั้งแต่ฟาโรห์แอเมนโฮเทปที่ 3 ฟาโรห์อเคนาเทน และ ฟาโรห์ตุตันคาเมนเมื่อไอย์สวรรคต โฮเรมเฮบจึงขึ้นครองราชย์และลบพระนามของไอย์ทั้งหมดทั่วราชอาณาจักร

เมื่อฟาโรห์ตุตันคามุนสวรรคตโดยไม่มีผู้สืบสกุล จะมีเพียงราชินี "อังเซนามุน" ซึ่งปราศจากอำนาจ
เราทราบจากบันทึกโบราณว่านางผู้สิ้นหวังตัดสินใจเขียนจดหมายไปถึงกษัตริย์ฮิตไทต์ซึ่งเป็น
มหาอำนาจในตุรกีและซีเรีย เพื่อให้ส่งพระโอรสมาเป็นคู่ครองของนาง ในตอนแรกกษัตริย์
ฮิตไทต์แปลกใจกับคำขอนี้มากและมองเห็นโอกาสทางลัดที่จะได้อาณาจักรอียิปต์มาอยู่ใต้อำนาจ จึงจัดการส่งเจ้าชายชื่อซานนันซาไปตาคำขอ แต่โชคร้ายเจ้าชายผู้นี้ถูกสังหารโดยฝ่ายอียิปต์แถบชายแดน อังเซนามุนที่ปราศจากทางเลือกจึงจำต้องอภิเษกกับไอย์ ข้าราชสำนักผู้ชรา อาจมีศักดิ์เป็นปู่ของนาง และกลายเป็นราชินีของไอย์ซึ่งขึ้นครองบัลลังก์เป็นฟาโรห์องค์ใหม่

ในวัฒนธรรมร่วมสมัย ฟาโรห์ไอย์ และฟาโรห์ตุตันคาเมน ได้ถูกอ้างอิงถึงในนวนิยายเรื่อง *กฤตยา* โดย ทมยันตี ซึ่งบทประพันธ์เรื่องดังกล่าวได้ถูกดัดแปลงเป็นละครโทรทัศน์ออกอากาศทางช่อง 3 เมื่อปี พ.ศ. 2532 นำแสดงโดย ฉัตรชัย เปล่งพานิช, ชุดาภา จันทเขตต์

## อ้างอิง

หมวดหมู่:ฟาโรห์ยุคราชวงศ์ที่สิบแปด
หมวดหมู่:บุคคลในศตวรรษที่ 14 ก่อนคริสตกาล
สปายสาวคูณสาม

**สปายสาวคูณสาม** หรือ **โททอลลี สปายส์** (Totally Spies!) เป็นการ์ตูนทีวีแอนิเมชันที่ออกอากาศในประเทศไทยทางช่อง ดิสนีย์ แชนเนล และ ทรูสปาร์ค ช่อง 51รวมทั้ง ช่อง 7 มีเนื้อเรื่องเกี่ยวกับสาววัยรุ่นสามคน คือ แซม โคลเวอร์ และอเล็กซ์ ที่ทำงานต่อสู้กับอาชญากรรมให้กับเจียร์รี่ หัวหน้าของพวกเขา ซึ่งเป็นผู้ก่อตั้ง World Organization of Human Protection (WOOHP)


สปายสาวคูณสาม
สปายสาวคูณสาม
สปายสาวคูณสาม
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ภาษาฝรั่งเศส
หมวดหมู่:ซูเปอร์ฮีโรเด็ก
หมวดหมู่:รายการโทรทัศน์ที่มีฉากในเทศมณฑลลอสแอนเจลิส
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนสายลับ
หมวดหมู่:ตัวละครกลุ่มสาม
หมวดหมู่:ตัวละครที่เป็นสายลับและจารชน
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
รัฐซาบะฮ์

**ซาบะฮ์** หรือ **ซาบาห์** (, ) เป็นรัฐในประเทศมาเลเซียที่ตั้งอยู่บนเกาะบอร์เนียวตอนเหนือ ในภูมิภาคมาเลเซียตะวันออก ซาบะฮ์มีชายแดนทางตะวันตกเฉียงใต้ดิดกับรัฐซาราวักของประเทศมาเลเซีย และทางใต้ติดกับจังหวัดกาลีมันตันเหนือของประเทศอินโดนีเซีย ดินแดนสหพันธ์ลาบวนตั้งอยู่บนเกาะไม่ห่างจากชายฝั่งรัฐ รัฐซาบะฮ์มีชายแดนทางทะเลทางตะวันตกติดกับเวียดนามและทางเหนือและตะวันออกติดกับฟิลิปปินส์ เมืองหลักของรัฐคือโกตากีนาบาลู ศูนย์กลางเศรษฐกิจของรัฐ และที่ตั้งรัฐบาลรัฐซาบะฮ์ เมืองสำคัญในรัฐนี้ได้แก่ซันดากันและตาเวา จากสำมะโน ค.ศ. 2015 รัฐนี้มีประชากร 3,543,500 คน และมีการประมาณการใน ค.ศ. 2019 ที่มากกว่า 3.9 ล้านคน

## ประวัติ
ในช่วงแรกระบบการเมืองยังไม่ค่อยชัดเจนนัก จะเด่นเฉพาะพวกอิบัน  และพวกที่อาศัยอยู่ตามชายฝั่งทะเล และได้รับอิทธิพลของศาสนาอิสลามเข้ามาทำให้เริ่มมีระบบแบบแผนในการดำเนินของกลุ่มที่รับมา ส่วนพวกที่อยู่ตอนในนั้นก็ยังไม่มีการแบ่ง เป็นชนชั้นปกครอง ประชาชน และทาส  การได้รับอิทธิพลจากรัฐบรูไน ซึ่งมีระบบการปกครองแบบมีสุลต่าน และการเข้ามาของชาติอาณานิคมหลังจากนั้นก็เกิดระบบการปกครองที่เริ่มชัดเจนขึ้น โดยอังกฤษได้ให้อำนาจ หัวหน้าของชุมชนปกครองอย่างอิสระ แต่ให้อยู่ภายใต้การดูแลของอังกฤษ

## ความสัมพันธ์นานาชาติ
รัฐซาบะฮ์มีความสัมพันธ์เป็นรัฐ/จังหวัดพี่น้องกับมณฑลเจียงซีในประเทศจีน และจังหวัดราชบุรีในประเทศไทย

## อ้างอิง

## แหล่งข้อมูลอื่น

* 
* Sabah ที่ Sabah Tourism Board
* 
* Sabah ที่ Lonely Planet


หมวดหมู่:เกาะบอร์เนียว
ซาบะฮ์
หมวดหมู่:อดีตอาณานิคมของอังกฤษ
หมวดหมู่:เอเชียตะวันออกเฉียงใต้ภาคพื้นสมุทร
รัฐเประ

**เประ**, **เประก์** หรือ **เปรัก** () เป็นหนึ่งในสิบสามรัฐที่ประกอบขึ้นเป็นประเทศมาเลเซีย มีขนาดใหญ่เป็นอันดับสองในมาเลเซียตะวันตก ติดต่อกับรัฐเกอดะฮ์ จังหวัดยะลา จังหวัดนราธิวาส ของประเทศไทยทางทิศเหนือ รัฐปีนังทางทิศตะวันตกเฉียงเหนือ รัฐกลันตันและรัฐปะหังทางทิศตะวันออก รัฐเซอลาโงร์ทางทิศใต้ ส่วนทางทิศตะวันตกจรดช่องแคบมะละกา

*เประ* หรือ *เปรัก* ในภาษามลายูหมายถึงเงิน ซึ่งน่าจะมาจากสีเงินของแร่ดีบุก แต่บางคนก็ว่าชื่อของรัฐมาจากแสงวิบวับของปลาในน้ำซึ่งส่องเป็นประกายเหมือนเงิน ส่วนชื่อเฉลิมเมืองในภาษาอาหรับคือ *ดารุลริดซวน* ("ดินแดนแห่งความสง่างาม")

เกาะปังโกร์เป็นเกาะเล็ก ๆ ใกล้ชายฝั่ง มีกิจกรรมท่องเที่ยวต่าง ๆ เช่น การดำน้ำ

## ประชากร

## อ้างอิง

เประ
หมวดหมู่:รัฐเประ
หมวดหมู่:ช่องแคบมะละกา
หมวดหมู่:สนธิสัญญาอังกฤษ–สยาม พ.ศ. 2452
หมวดหมู่:ประเทศราชของอาณาจักรสยาม
รัฐปะหัง

**ปะหัง** หรือ **ปาฮัง** () เป็นหนึ่งในสิบสามรัฐที่ประกอบขึ้นเป็นสหพันธรัฐมาเลเซีย และเป็นรัฐที่ใหญ่ที่สุดในมาเลเซียตะวันตก ครอบคลุมบริเวณแอ่งแม่น้ำปะหัง มีอาณาเขตติดต่อกับรัฐกลันตันทางทิศเหนือ ติดต่อกับรัฐเประ รัฐเซอลาโงร์ และรัฐเนอเกอรีเซิมบีลันทางทิศตะวันตก ติดต่อกับรัฐยะโฮร์ทางทิศใต้ ส่วนติดต่อกับรัฐตรังกานูและทะเลจีนใต้ทางทิศตะวันออก

เมืองหลวงของรัฐคือกวนตัน ส่วนเมืองของเจ้าผู้ครองตั้งอยู่ที่เปอกัน เมืองสำคัญอื่น ๆ ได้แก่ กัวลาลีปิซ เตเมร์โละฮ์ และรีสอร์ตเชิงเขาที่ที่สูงเกินติง ที่สูงคาเมรอน และเฟรเซอส์ฮิลล์ 

ชื่อเฉลิมเมืองของรัฐปะหังคือ *ดารุลมักมูร์* ("ถิ่นที่อยู่แห่งความเงียบสงบ")

องค์ประกอบทางชาติพันธุ์ของผู้คนในรัฐนี้ประมาณอย่างหยาบ ๆ ได้แก่ ชาวมลายู + ภูมิบุตร 1 ล้านคน ชาวจีน 233,000 คน ชาวอินเดีย 68,500 คน อื่น ๆ 13,700 คน และไร้สัญชาติ 68,000 คน

## การแบ่งเขตการปกครอง
รัฐปะหังแบ่งเขตการปกครองออกเป็น 11 อำเภอ ได้แก่ 
# อำเภอเบอรา 
# อำเภอเบินตง 
# อำเภอที่สูงคาเมรอน 
# อำเภอเจอรันตุต 
# อำเภอกวนตัน 
# อำเภอลีปิซ 
# อำเภอมารัน 
# อำเภอเปอกัน 
# อำเภอเราบ์ 
# อำเภอรมปิน 
# อำเภอเตเมร์โละฮ์

## ประชากร
### ศาสนา

## อ้างอิง


ปะหัง
นาโอโกะ ทาเกอูจิ

**นาโอโกะ ทาเกอูจิ** (, เกิด 15 มีนาคม ค.ศ. 1967) เป็นนักวาดการ์ตูนแนวโชโจะหญิงชาวญี่ปุ่น ผลงานที่ทำให้เธอมีชื่อเสียงมากที่สุดคือมังงะเรื่อง เซเลอร์มูน

เธอได้รับรางวัลมากมาย รวมถึงรางวัลมังงะโคดันชะ ในปี 1993 สำหรับมังงะเรื่องเซเลอร์มูน

ช่วงที่หยุดพักจากการวาดการ์ตูน เธอได้ทำหน้าที่เป็นผู้ช่วยให้กับโยชิฮิโระ โทงาชิ ผู้เป็นสามีของเธอ ซึ่งโทงาชินั้นเป็นนักวาดการ์ตูนแนวโชเน็งเรื่อง "คนเก่งทะลุโลก" (YuYu Hakusho) และ "ฮันเตอร์ x ฮันเตอร์" (Hunter X Hunter)

## ผลงาน
* เลิฟคอลล์ (LOVE CALL)
* ช็อกโกแลต คริสต์มาส (チョコレート・クリスマス)
* มาเรีย (ま・り・あ)
* เดอะ เชอร์รี่ โปรเจกต์ (The チェリープロジェクト) 
* รหัสลับ เซเลอร์วี (コードネームはセーラーV) 3 เล่มจบ
* เซเลอร์มูน (美少女戦士セーラームーン) 18 เล่มจบ
* มิสเรน (ミス・レイン)
* ปริซึ่ม ไทม์ (プリズム・タイム)
* เลิฟวิช (ラブ・ウィッチ)
* พีคิว แองเจิ้ลส์ (PQエンジェルス)
* โทคิ☆เมกะ! (とき☆めか!)

## แหล่งข้อมูลอื่น
* Sailormoon Channel: เว็บไซต์ทางการของเซเลอร์มูน
* Sailor Moon Thailand เว็บไซต์เซลเลอร์มูนไทยแลนด์
* บอร์ดเซเลอร์มูนไทยแลนด์  พลพรรคคนรักเซเลอร์มูน
* Takeuchi-Naoko.com (unofficial site of Takeuchi-sensei) A fan site on Takeuchi Naoko
* Naoko Takeuchi

## อ้างอิง

หมวดหมู่:นักวาดการ์ตูนญี่ปุ่นหญิง
หมวดหมู่:เซเลอร์มูน
หมวดหมู่:บุคคลจากโคฟุ
หมวดหมู่:เภสัชกรชาวญี่ปุ่น
เอฟพีจีเอ

[thumb|300px|An [Altera FPGA with 20,000 cells.]]

**เอฟพีจีเอ** หรือ *อุปกรณ์ลอจิกแบบโปรแกรมได้* ()
บางครั้งอาจจะมีคนสับสนกับคำว่า flip-chip pin grid array ซึ่งมีโครงสร้างตัวถังคล้าย ๆ กัน

FPGA จัดเป็น อุปกรณ์สารกึ่งตัวนำชนิดโปรแกรมได้ที่มีโครงข่ายการเชื่อมต่อภายในแบบแมตริกซ์ โครงสร้างภายในของ FPGA นั้นสามารถโปรแกรมให้มีหน้าที่การทำงานเหมือนลอจิกเกตพื้นฐาน เช่น AND, OR, XOR, NOT หรือรวมกันหลาย ๆ ชนิด (combinational logic) เพื่อให้ทำหน้าที่ที่มีความซับซ้อนเพิ่มขึ้น เช่น decoders หรือฟังก์ชันทางตณิตศาสตร์ ใน FPGAs ทั่วไป นอกจากจะประกอบด้วยส่วนของวงจรลอจิกแบบโปรแกรมได้แล้ว จะยังมีบล็อกของหน่วยความจำ ซึ่งอาจจะสร้างด้วยฟลิบฟลอปอย่างง่าย หรือใช้พื้นที่ของสารกึ่งตัวนำสร้างเป็นหน่วยความจำจริง ๆ อยู่ภายในก็ได้ 

ในการออกแบบวงจรดิจิตอลอิเล็กทรอนิกส์ ที่มี FPGA อยู่บนแผงวงจรด้วยนั้น จะช่วยให้ผู้ออกแบบสามารถลดขนาดของแผงวงจร รวมทั้งสามารถออกแบบได้รวดเร็ว ไม่ต้องทดสอบรายละเอียดภายในให้เสร็จสมบูรณ์ 100% ก็สามารถออกแบบแผงวงจรได้ เมื่อได้รับแผงวงจรและประกอบอุปกรณ์ต่าง ๆ เสร็จแล้ว จึงค่อยกำหนดหน้าที่การทำงานของ FPGA ได้ในภายหลัง ต่างจากการออกแบบด้วยลอจิกเกตขนาดเล็ก ที่ต้องออกแบบทางเดินของลายทองแดงให้เสร็จสมบูรณ์ก่อน และไม่สามารถแก้ไขได้ในภายหลัง นอกจากนี้ การใช้งาน FPGA สามารถโปรแกรมการทำงานได้ในทุกขณะแม้แต่ขณะที่ส่งมอบงานแล้ว ก็ยังสามารถเข้าไปแก้ไขวงจรได้โดยง่ายดาย จึงเป็นที่มาของคำว่า "field programmable" ซึ่งก็หมายถึงโปรแกรมได้ในภาคสนามหรือที่หน้างานนั่นเอง อย่างไรก็ตามข้อกำหนด (Configuration) ของ FPGA จะหายไปหลังจากปิดไฟเลี้ยง ดังนั้น จะต้องมีหน่วยความจำภายนอก (Flash) มาคอยรักษาข้อกำหนดของ FPGA ไว้ ซึ่ง FPGA จะมีกระบวนการอ่านข้อกำหนดนั้นโดยอัตโนมัติหลังจากได้รับไฟเลี้ยง  

การทำงานของ FPGAs จะยังมีความเร็วที่ด้อยกว่าapplication-specific integrated circuit (ASIC) และเมื่อเปรียบเทียบขนาดทางกายภาพ พบว่าจะมีความหนาแน่นของวงจรที่น้อยกว่า รวมทั้งใช้กำลังงานมากกว่า ASIC อย่างไรก็ตาม FPGA มีข้อได้เปรียบตรงที่ใช้เวลาในการพัฒนาผลิตภัณฑ์ (time to market) ที่น้อยกว่า  สามารถแก้ไขวงจรได้หลังจากที่ใช้งานจริงในภาคสนาม และมีค่าแรงในการดำเนินการที่ต่ำกว่า (non-recurring engineering) นอกจากนี้ ยังมี FPGA ชนิดที่โปรแกรมได้ครั้งเดียว (OTP) ซึ่งมีราคาที่ต่ำกว่าโดย FPGA ชนิดนี้เมื่อโปรแกรมแล้วจะคล้ายกับ ASIC นอกจากนี้ยังมีการรวมหน่วยความจำ config เข้าไว้ในอุปกรณ์ FPGA ซึ่งจะยังคงอยู่แม้ปิดไฟเลี้ยง เรียกว่า Complex programmable logic devices http://en.wikipedia.org/wiki/Complex_programmable_logic_device (CPLD)

หมวดหมู่:วงจรเบ็ดเสร็จ
หมวดหมู่:อิเล็กทรอนิกส์
ฟาโรห์ทุตโมสที่ 4

**ฟาโรห์ทุตโมสที่ 4** นำความเปลี่ยนแปลงมาสู่ระบอบการปกครองของอียิปต์ไม่น้อย ทรงส่งเสริมอำนาจของระบบราชการในส่วนกลางและเสริมระบบการป้องกันพรมแดนทั้งหมด พร้อมกันนั้นก็ไม่พลาดการสร้างอนุสาวรีย์ที่มีพระนามจารึกอยู่ขึ้นทั่วพระราชอาณาจักร นักประวัติศาสตร์ตีความเรื่องนี้ว่าบางทีการที่พระองค์ไม่ได้เป็นผู้สืบสายเลือดโดยตรงเป็นปมด้อยที่กดดันให้ทรงป่าวประกาศ และอ้างเรื่องพระนิมิตใต้เงามหาสฟิงซ์มาสร้างความชอบธรรมในการปกครองด้วย

**ตำนานเรื่องของฟาโรห์ทุตโมสที่ 4 กับ [[สฟิงซ์]]**

แผ่นหินจารึกตรงหน้าอกของสฟิงซ์มีเรื่องราวของฟาโรห์ทุสโมสที่ 4 พระองค์มีนิมิตว่าหากช่วยนำทรายที่กลบฝังสฟิงซ์ออกก็จะเป็นกษัตริย์ ตามตำนานพระองค์ได้ขึ้นครองราชย์หลังจากปฏิบัติตามนิมิตดังกล่าว

หมวดหมู่:ฟาโรห์ยุคราชวงศ์ที่สิบแปด
หมวดหมู่:บุคคลในศตวรรษที่ 14 ก่อนคริสตกาล
ผู้สำเร็จราชการแทนพระองค์

**ผู้สำเร็จราชการแทนพระองค์** หรือ **ผู้สำเร็จราชการแผ่นดิน** () เป็นผู้ได้รับแต่งตั้งให้ปฏิบัติพระราชกรณียกิจในพระปรมาภิไธยพระมหากษัตริย์ของประเทศที่มีพระมหากษัตริย์เป็นพระประมุข เนื่องจากพระมหากษัตริย์ยังไม่ทรงบรรลุนิติภาวะ หรือทรงพระประชวร หรือไม่ทรงอยู่ในประเทศ หรือทรงบริหารพระราชกิจไม่ได้ไม่ว่าด้วยเหตุใดก็ตาม

ทั้งนี้ ผู้สำเร็จราชการแทนพระองค์ยังมีขึ้นได้ในกรณีที่ระบอบพระมหากษัตริย์ยังมิได้มีพระมหากษัตริย์ที่เหมาะสม เช่น เมื่อประเทศฟินแลนด์ประกาศเอกราชจากจักรวรรดิรัสเซียแล้วมีการสถาปนาราชอาณาจักรฟินแลนด์ขึ้น แต่ยังไม่มีเชื้อพระวงศ์ต่างประเทศพระองค์ใดเหมาะสม จึงให้ผู้สำเร็จราชการแทนพระองค์ทำหน้าที่ไปพลางก่อน จนรัฐสภาฟินแลนด์เลือกเจ้าชายฟรีดริช คาร์ล แห่งเฮ็สเซิน แห่งแคว้นเฮสส์จากจักรวรรดิเยอรมันขึ้นเป็นสมเด็จพระราชาธิบดีแห่งฟินแลนด์ ตำแหน่งผู้สำเร็จราชการแทนพระองค์จึงสิ้นสุดลง

## ดูเพิ่ม
* ผู้สำเร็จราชการแทนพระองค์ (ประเทศไทย)

## อ้างอิง


หมวดหมู่:ประมุขแห่งรัฐ
ทางหลวงแผ่นดินหมายเลข 4012

**ทางหลวงแผ่นดินหมายเลข 4012 สายต่อเขตเทศบาลนครนครศรีธรรมราช - ท่าแพ** เป็นทางหลวงสายสั้น ๆ ในเขตควบคุมของแขวงการทางนครศรีธรรมราชที่ 1 สำนักทางหลวงที่ 14 (นครศรีธรรมราช) มีระยะทางตั้งแต่บ้านท่าแพถึงตัวเมืองนครศรีธรรมราช มีความยาวประมาณ 8 กม.

## รายละเอียดของเส้นทาง
ทางหลวงแผ่นดินหมายเลข 4012 เริ่มต้นที่บ้านท่าแพ ณ จุดที่ทางหลวงแผ่นดินหมายเลข 401 สิ้นสุด จากนั้นก็วิ่งลงใต้ไปยังตัวเมืองนครศรีธรรมราช เส้นทางเป็นลาดยางมี 4 ช่องจราจร ทิศทางละ 2 ช่องจราจร มีเกาะกลางถนนคั่นตรงกลาง

แต่เดิมเส้นทางได้ผ่านค่ายวชิราวุธ ซึ่งได้สร้างความไม่สะดวก เพราะในเวลากลางคืน มีเพียงรถที่มีใบอนุญาตเท่านั้นที่สามารถใช้เส้นทางนี้ได้ รถที่ไม่มีใบอนุญาตจะต้องใช้ทางหลวงแผ่นดินหมายเลข 4016 และ 4103 เพื่อเลี่ยงค่ายวชิราวุธ

แต่ในที่สุด ทางหลวงแผ่นดินหมายเลข 4012 ก็ถูกสร้างขึ้นใหม่ประมาณ 1 กม. ทางตะวันออกของค่ายวชิราวุธ รถทุกคันสามารถใช้เส้นทางใหม่นี้ได้ตลอด 24 ชม. ประชาชนท้องถิ่นมักเรียกเส้นทางใหม่นี้ว่า *ถนนอ้อมค่าย (พัฒนาการคูขวาง) *

## รายชื่อทางแยก
* ทางหลวงแผ่นดินหมายเลข 401 (เริ่ม) (ขึ้นเหนือไปยัง อำเภอท่าศาลาและสุราษฎร์ธานี)
* ถนนพัฒนาการคูขวาง (สิ้นสุด) (ลงใต้ไปยังตัวเมืองนครศรีธรรมราช)

4012
4-4012
หมวดหมู่:ถนนในจังหวัดนครศรีธรรมราช
กลุ่มสถาบันวิชาการสาธารณสุขและเทคโนโลยีทางการแพทย์ สถาบันพระบรมราชชนก

**วิทยาลัยการสาธารณสุขสิรินธร** เป็นหน่วยงานส่วนกลางที่ประจำอยู่ในส่วนภูมิภาค สังกัดสถาบันพระบรมราชชนก กระทรวงสาธารณสุข โดยในวันที่ 7 มกราคม พ.ศ. 2537 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้รับพระราชทานพระราชานุญาตให้อัญเชิญพระนามาภิไธย "**สิรินธร**"  และพระนามาภิไธยย่อ "สธ" มาเป็นชื่อของวิทยาลัยการสาธารณสุข โดยเปลี่ยนชื่อเป็น "วิทยาลัยการสาธารณสุขสิรินธร" ปัจจุบัน วิทยาลัยการสาธารณสุขสิรินธร มีจำนวน 7 แห่ง ดังนี้
* วิทยาลัยการสาธารณสุขสิรินธร จังหวัดขอนแก่น
* วิทยาลัยการสาธารณสุขสิรินธร จังหวัดชลบุรี
* วิทยาลัยการสาธารณสุขสิรินธร จังหวัดตรัง
* วิทยาลัยการสาธารณสุขสิรินธร จังหวัดพิษณุโลก
* วิทยาลัยการสาธารณสุขสิรินธร จังหวัดยะลา
* วิทยาลัยการสาธารณสุขสิรินธร จังหวัดสุพรรณบุรี 
* วิทยาลัยการสาธารณสุขสิรินธร จังหวัดอุบลราชธานี 
และนอกจากนี้ยังมี วิทยาลัยเทคโนโลยีทางการแพทย์และสาธารณสุขกาญจนาภิเษก
## หลักสูตร
หลักสูตรที่วิทยาลัยการสาธารณสุขสิรินธรเปิดทำการสอน ได้แก่

* **หลักสูตรระดับปริญญาตรี 4 ปี**
** สาธารณสุขศาสตรบัณฑิต สาขาสาธารณสุขชุมชน (เปิดสอนที่ชลบุรี พิษณุโลก สุพรรณบุรี ขอนแก่นและอุบลราชธานี) สมทบกับมหาวิทยาลัยบูรพา
** สาธารณสุขศาสตรบัณฑิต สาขาทันตสาธารณสุข (เปิดสอนที่ชลบุรี พิษณุโลก สุพรรณบุรี ตรัง และขอนแก่น) สมทบกับมหาวิทยาลัยบูรพา 
** วิทยาศาสตรบัณฑิต สาขาสาธารณสุขชุมชน (เปิดสอนที่ยะลา) สมทบกับมหาวิทยาลัยราชภัฏยะลา
** วิทยาศาสตรบัณฑิต สาขาเวชกิจฉุกเฉิน (เปิดสอนที่ขอนแก่น ปัจจุบันยกเลิกการผลิตร่วมแล้ว) ร่วมผลิตกับมหาวิทยาลัยมหาสารคาม
** การแพทย์แผนไทยบัณฑิต สาขาการแพทย์แผนไทย (เปิดสอนที่พิษณุโลก) สมทบกับมหาวิทยาลัยเทคโนโลยีราชมงคลอีสาน วิทยาเขต สกลนคร
** การแพทย์แผนไทยบัณฑิต (เปิดสอนที่ยะลา) สมทบกับมหาวิทยาลัยราชภัฏยะลา
** แพทย์แผนไทยประยุกต์บัณฑิต (เปิดสอนที่ชลบุรี [วิทยาเขตการแพทย์แผนไทยอภัยภูเบศร์ จ.ปราจีนบุรี]) ร่วมผลิตกับคณะแพทย์แผนไทยอภัยภูเบศรมหาวิทยาลัยบูรพา

* **หลักสูตรประกาศนียบัตร 3 ปี** 
** ประกาศนียบัตรวิชาชีพชั้นสูงแพทย์แผนไทย (เปิดสอนที่ชลบุรี )

* **หลักสูตรประกาศนียบัตร 2 ปี** 
** ประกาศนียบัตรวิชาชีพชั้นสูงสาธารณสุขศาสตร์ 1 สาขาได้แก่ และเทคนิคเภสัชกรรม (เปิดสอนทุกวิทยาลัย) 
** ประกาศนียบัตรวิชาชีพชั้นสูงเวชกิจฉุกเฉิน (เปิดสอนที่ขอนแก่น ชลบุรี ตรัง ยะลา และอุบลราชธานี)

## อ้างอิง

## แหล่งข้อมูลอื่น
* วิทยาลัยการสาธารณสุขสิรินธร จังหวัดขอนแก่น 
* วิทยาลัยการสาธารณสุขสิรินธร จังหวัดชลบุรี 
* วิทยาลัยการสาธารณสุขสิรินธร จังหวัดตรัง
* วิทยาลัยการสาธารณสุขสิรินธร จังหวัดพิษณุโลก
* วิทยาลัยการสาธารณสุขสิรินธร จังหวัดยะลา
* วิทยาลัยการสาธารณสุขสิรินธร จังหวัดอุบลราชธานี 
* วิทยาลัยการสาธารณสุขสิรินธร จังหวัดสุพรรณบุรี

หมวดหมู่:สถาบันพระบรมราชชนก

การสาธารณสุข
การสาธารณสุข
การสาธารณสุข
การสาธารณสุข
การสาธารณสุข
อักษรจอร์เจีย

**อักษรจอร์เจีย** เป็นอักษรที่ใช้ในภาษาจอร์เจีย ปรากฏครั้งแรก ราว พ.ศ. 973 ในจารึกที่พบที่โบสถ์ ในปาเลสไตน์ ขณะนั้น เขียนด้วยอักษรที่รู้จักกันในชื่อ Asomtavruli (อักษรตัวใหญ่) หรือ Mrglovani (อักษรตัวกลม) ซึ่งใช้ต่อมาจนถึงราวพ.ศ. 1400 Asomtavruli อาจจะเป็นต้นแบบ ของอักษรกรีก นักวิชาการชาวอาร์มีเนียเชื่อว่า เมสรอฟ แมชทอส มิชชันนารีชาวอาร์มีเนีย เป็นผู้ประดิษฐ์ Asomtavruli ใขณะที่นักวิชาการชาวจอร์เจียเชื่อว่า กษัตริย์ฟาร์นาวาซ แห่งจอร์เจีย เป็นผู้ประดิษฐ์ ในช่วง พ.ศ. 1400 Asomtavruli ถูกแทนที่ด้วยอักษรทรงเหลี่ยมชื่อ Nuskha-khutsuri ซึ่งใช้มาจนถึงราว พ.ศ. 1643 จน พ.ศ. 1843 Nuskha-khutsuri พัฒนามาเป็นอักษร Mkhedruli ซึ่งใช้มาจนปัจจุบัน

## ยูนิโคด

## อ้างอิง

## แหล่งข้อมูลอื่น
* รูปและการออกเสียงของอักษรจอร์เจีย (Omniglot.com) 

จอร์เจีย
หมวดหมู่:มรดกภูมิปัญญาทางวัฒนธรรมของมนุษยชาติ
ฟีฟ่า 100

**ฟีฟ่า 100** เป็นรายชื่อนักฟุตบอล 125 คน ที่เปเล่ นักฟุตบอลชาวบราซิลได้กล่าวออกมาในงานเลี้ยงฉลองครบรอบ 100 ปีของการจัดตั้งฟีฟ่า ในลอนดอน วันที่ 4 มีนาคม พ.ศ. 2547 โดยรายชื่อเป็นนักฟุตบอลยอดเยี่ยมที่มีชีวิตอยู่ในขณะนั้น มีชื่อนักฟุตบอลชาย 123 คน และนักฟุตบอลหญิง 2 คน (มิเชลล์ แอเคอรส์ และไมอา แฮมม์) โดยในขณะที่วันที่กล่าวถึงรายชื่อนั้น นักฟุตบอล 75 คนในรายชื่อได้เลิกเล่นฟุตบอลแล้ว ส่วนอีก 50 คนยังเล่นอยู่ในลีกต่าง ๆ

## รายชื่อ
รายชื่อนักฟุตบอลมีดังต่อไปนี้

 อาร์เจนตินา
* กาเบรียล บาติสตูตา
* ดิเอโก มาราโดนา
* ดานิเอล ปาซาเรลา
* มาริโอ เกมเปส
* อัลเฟรโด ดิ เอสเตฟาโน
* เอร์นัน เกรสโป
* โอมาร์ ซีโบรี
* ฆวน เซบัสเตียน เบรอน
* ฆาบิเอร์ ซาเนตติ
* ฆาบิเอร์ ซาบิโอลา
 เบลเยียม
* ฌ็อง-มารี พฟัฟ
* ฟรังกี ฟัน เดอร์แอ็ลสต์
* ยัน เกอเลอมันส์
 บราซิล
* กาฟู
* การ์ลุส อัลแบร์ตู โตร์ริส
* ฌูนีโอร์
* ซีกู
* ซอกราติส
* ดีฌัลมา ซังตุส
* นิลตง ซังตุส
* เปเล่
* ฟัลเกา
* รีวัลดู
* โรเบร์ตู การ์ลูส
* โรนัลโด
* รอนัลดีนโย
* โรมารีอู
* รีเวลีนู
 บัลแกเรีย
* ฮริสโต สโตอิชคอฟ
 แคเมอรูน
* รอเฌ มีลา
 ชิลี
* อีบัน ซาโมราโน
* เอลีอัส ฟีเกโรอา
 โคลอมเบีย
* การ์โลส บัลเดร์รามา
 โครเอเชีย
* ดาวอร์ ชูเคร์
 สาธารณรัฐเช็ก
* ยอเซฟ มาซอปุสต์
* ปาเวล เนดเวียด
 เดนมาร์ก
* ไบรอัน เลาดรูป
* ปีเตอร์ ชไมเคิล
* ไมเคิล เลาดรูป
 อังกฤษ
* กอร์ดอน แบงส์
* แกรี ลินิเกอร์
* เควิน คีแกน
* เดวิด เบคแคม
* บ็อบบี ชาร์ลตัน
* ไมเคิล โอเวน
* แอลัน เชียเรอร์
 ฝรั่งเศส
* ฌุสต์ ฟงแตน
* ฌ็อง-ปีแยร์ ปาแป็ง
* ซีเนดีน ซีดาน
* ดาวีด เทรเซแก
* ดีดีเย เดช็อง
* ตีแยรี อ็องรี
* ปาทริค วิเอรา
* มาร์แซล เดอซายี
* มารียุส เทรซอร์
* มีแชล ปลาตีนี
* รอแบร์ ปีแร็ส
* แรมง กอปา
* ลีลีย็อง ตูว์ราม
* เอริก ก็องโตนา
 เยอรมนี
* แกร์ท มึลเลอร์
* คาร์ล-ไฮนซ์ รุมเมอนิกเกอ
* เยือร์เกิน คลินส์มันน์
* เซพพ์ ไมเออร์
* เพาล์ ไบรท์เนอร์
* ฟรันทซ์ เบ็คเคินเบาเออร์
* มิชาเอล บัลลัค
* โลทาร์ มัทเทอุส
* อูเวอ เซเลอร์
* โอลีเวอร์ คาน

 กานา
* อาเบดี เปเล่
 ฮังการี
*  แฟแร็นตส์ ปุชกาช
 ไอร์แลนด์
*  รอย คีน
 อิตาลี
*  กริสเตียน วีเอรี
*  จันนี รีเวรา
*  จันลุยจี บุฟฟอน
*  จัมปีเอโร โบนีแปร์ตี
*  จูเซปเป แบร์โกมี
*  ดีโน ซอฟฟ์
*  เปาโล มัลดีนี
*  ปาโอโล รอสซี
*  ฟรันโก บาเรซี
*  ฟรันเชสโก ตอตตี
*  จาชินโต ฟักเกตตี
*  โรแบร์โต บัจโจ
*  อาเลสซันโดร เดล ปีเอโร
*  อาเลสซันโดร เนสตา
 ญี่ปุ่น
*  ฮิเดะโตะชิ นะกะตะ
 เกาหลีใต้
* ฮง มย็อง-โบ
 ไลบีเรีย
*  จอร์จ เวอาห์
 เม็กซิโก
* อูโก ซานเชซ
 เนเธอร์แลนด์
*  แกลเรินส์ เซดอร์ฟ
*  แด็นนิส แบร์คกัมป์
*  แพทริก ไกลเฟิร์ต
*  ฟรังก์ ไรการ์ด
*  มาร์โก ฟัน บัสเติน
*  โยฮัน ไกรฟฟ์
*  โยฮัน เนสเกินส์
*  โรบ แร็นเซินบริงก์
*  รืด คึลลิต
*  รืด ฟัน นิสเติลโรย
*  เรอเน ฟัน เดอแกร์กโฮฟ
*  วิลลี ฟัน เดอแกร์กโฮฟ
*  เอ็ดการ์ ดาวิดส์
*  เอ็ดวิน ฟัน เดร์ซาร์
 ไนจีเรีย
*  เจย์-เจย์ โอโคชา
 ไอร์แลนด์เหนือ
*  จอร์จ เบสต์
 ปารากวัย
*  โรเมรีโต
 เปรู
*  เตโอฟีโล กูบียัส
 โปแลนด์
*  ซบิกแญฟ บอแญก
 โปรตุเกส
*  เอวแซบีอู
*  รุย กอชตา
*  ลูอิช ฟีกู
 โรมาเนีย
* เกออร์เก ฮาจี
 รัสเซีย
*  รีนัต ดาซาเยฟ
 สกอตแลนด์
*  เคนนี แดลกลีช
 เซเนกัล
*  แอล ฮาจี ดียุฟ
 สเปน
*  ราอุล กอนซาเลซ
*  ลุยส์ เอนรีเก
*  เอมีลีโอ บูตราเกโญ
 ตุรกี
* รึชตือ เรชเบร์
* เอมเร เบเลอโซลู
 ยูเครน
*  อันดรีย์ เชฟเชนโค
 อุรุกวัย
*  เอนโซ ฟรันเซสโกลี
 สหรัฐอเมริกา
*  มิเชลล์ แอเคอรส์
*  ไมอา แฮมม์

## แหล่งข้อมูลอื่น
* ฟีฟ่า 1000  จาก fifa-100.com

*
หมวดหมู่:นักฟุตบอล
หมวดหมู่:เปเล่
เลิศไทย ใหม่เมืองคอน

**เลิศไทย ใหม่เมืองคอน** นักมวยสากลชาวไทย สถิติการชก 11 ครั้ง ชนะ 5 (น็อค 4) แพ้ 6  
## ประวัติ
เลิศไทยขึ้นชกมวยสากลครั้งแรกเมื่อ 2 สิงหาคม พ.ศ. 2540 แพ้คะแนน บันลือศักดิ์ ป.ภูเบศร ขึ้นชกอีกครั้ง แพ้คะแนน เด่นชัยภูมิ ป.ภูเบศร จากนั้น ขึ้นชิงแชมป์เวทีมวยราชดำเนินรุ่นแบนตัมเวทเมื่อ  3  กุมภาพันธ์ พ.ศ. 2541 แพ้คะแนน ยอดดำรงค์ ศิษย์ยอดธง และในการชกมวยสากลครั้งที่สี่เท่านั้น เลิศไทยก็ขึ้นชกกับหยกไท ศิษย์ อ. อดีตแชมป์โลกของสมาคมมวยโลก ซึ่งเลิศไทยเป็นฝ่ายแพ้ไปเพียงแค่คะแนนเท่านั้น

ใน พ.ศ. 2542 เลิศไทยขึ้นชกชนะนักมวยสากลชาวญี่ปุ่น 2 ครั้ง ก็ได้ไปชิงแชมป์ PABA รุ่นเฟเธอร์เวทที่อินโดนีเซีย เมื่อ 5 มีนาคม พ.ศ. 2534 แพ้น็อค โซเลห์ ซุนดาวา ยก 7 หลังจากชิงแชมป์ไม่สำเร็จ เลิศไทยขึ้นชกมวยลสากลในไทยอีกไม่กี่ครั้ง หลังจากที่ชกแพ้น็อค ซูกิ โรเซนซเวก ยก 4 เขาก็แขวนนวมไป

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นเฟเธอร์เวท เมื่อ 5 มี.ค. 2543 แพ้น็อค โซเลย์ ซุนโดวา (อินโดนีเซีย) ยก 7 ที่ อินโดนีเซีย

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นเฟเธอร์เวท
ขุนศึก ลูกพระบาท

**ขุนศึก ลูกพระบาท** นักมวยสากลชาวไทย สถิติการชก 16 ครั้ง ชนะ 15 (น็อค 5) แพ้ 1
## ประวัติ
ขุนศึก ลูกพระบาท ขึ้นชกมวยสากลอาชีพครั้งแรกเมื่อ 4 กรกฎาคม พ.ศ. 2544 ชนะน็อค โพธิ์ทอง ป.กาญจนกัต ยก 6 จากนั้นได้ขึ้นชกโดยมีนิวัฒน์ เหล่าสุวรรณวัฒน์เป็นผู้จัดการ ขุนศึกขึ้นชกชนะรวด 10 ครั้ง และเคยชกชนะคะแนนไก่ชน ส.วรพินด้วย เมื่อคมฤทธิ์ 3เคแบตเตอรี่ แชมป์ PABA รุ่นฟลายเวทในสังกัดเดียวกันสละตำแหน่งขึ้นไปชกในรุ่นซูเปอร์ฟลายเวท ขุนศึกจึงได้ชิงแชมป์ PABA รุ่นฟลายเวทแทน แต่ไม่สำเร็จ เป็นฝ่ายแพ้คะแนน รอลลี ลูนาส หลังจากชิงแชมป์ไม่สำเร็จ ขุนศึกยังขึ้นชกชนะรวดอีก 5 ครั้ง ก่อนจะแขวนนวมเลิกชกมวยสากลไป ใน พ.ศ. 2548
## เกียรติประวัติ
;เคยชิงแชมป์ต่อไปนี้แต่ไม่สำเร็จ
* ชิงแชมป์ PABA รุ่นฟลายเวท เมื่อ 29 พ.ค. 2546 แพ้คะแนน รอลลี่ ลูนาส (ฟิลิปปินส์) ที่ จ. สมุทรสาคร

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นฟลายเวท
สิงห์สยาม เอื้อสัมพันธ์

**สิงห์สยาม เอื้อสัมพันธ์ **หรือ นายยุทธพงศ์ ศรีใส เกิดเมื่อ 28 ธันวาคม พ.ศ. 2517 สถิติการชก 17 ครั้ง ชนะ 3 (น็อค 3)  แพ้ 14 
## ประวัติ

สิงห์สยามขึ้นชกมวยสากลครั้งแรกเมื่อ 1 กุมภาพันธ์ พ.ศ. 2545 แพ้น็อค พิชัย ป.ปณิตา ยก 3 จากนั้นก็ขึ้นชกแพ้บ้าง ชนะบ้าง ส่วนใหญ่จะเดินทางไปชกต่างประเทศ โดยออกไปชกต่างแดนครั้งแรกเมื่อ 20 มิถุนายน พ.ศ. 2545 แพ้น็อค ไดโกโร ยามาโมโตะ ยก 4 ที่ญี่ปุ่น จากนั้น ได้ไปชิงแชมป์ PABA รุ่นไลท์เวลเตอร์เวทเมื่อ 30 พฤษภาคม พ.ศ. 2546 แพ้น็อค ดัวดี บาฮารี ยก 2 ที่ อินโดนีเซีย ไม่ได้แชมป์ จากนั้น ชกชนะน็อค แสงทอง ป.ลาเสือ ยก 3 เมื่อ พ.ศ. 2547 และได้ไปชิงแชมป์ WBO เอเชียรุ่นไลท์เวทที่ออสเตรเลีย เมื่อ 16 กรกฎาคม ปีเดียวกัน แพ้น็อค ไมเคิล คัตซิดิส ยกแรก และในวันที่ 10 ธันวาคม ปีเดียวกันก็ได้ชิงแชมป์ IBF แพนแปซิฟิกรุ่นเวลเตอร์เวทที่ว่าง แพ้น็อค แชด แบนเน็ต ยก 2 ที่ ออสเตรเลีย ไม่ได้แชมป์ จากนั้น สิงห์สยามชกแพ้รวดตลอด โดยส่วนใหญ่เป็นการไปชกที่ออสเตรเลีย และ ญี่ปุ่น สิงห์สยามขึ้นชกครั้งสุดท้ายเมื่อ 17 กันยายน พ.ศ. 2549 แพ้น็อค โย อิโนอูเอะ ยก 3 ที่ ญี่ปุ่นแล้วก็แขวนนวมไป

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์ไลท์เวท เมื่อ 30 พ.ค. 2546 แพ้น็อค ดัวดี้ บาฮารี่ (อินโด) ยก 2 ที่ อินโดนีเซีย
** ชิงแชมป์ WBO เอเชียรุ่นไลท์เวทเมื่อ 16 กรกฎาคม 2547 แพ้น็อค ไมเคิล คัตซิดิส ยก 1 ที่ ออสเตรเลีย
** ชิงแชมป์ IBF แพนแปซิฟิครุ่นเวลเตอร์เวท เมื่อ 10 ธ.ค. 2547 แพ้น็อค แชด เบนเน็ต (ออสเตรเลีย) ยก 2 ที่ ออสเตรเลีย 

## อ้างอิง

* สถิติการชก boxrec.com  

หมวดหมู่ :นักมวยสากลชาวไทยรุ่นซูเปอร์ไลท์เวท
เขาทราย

**เขาทราย** อาจหมายถึง

* ตำบลเขาทราย ตำบลหนึ่งในอำเภอทับคล้อ จังหวัดพิจิตร
* เขาทราย แกแล็คซี่ นักมวยชาวไทย
ปลาปักเป้าขน

**ปลาปักเป้าขน** (; ) เป็นปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae)

## ลักษณะ
มีลักษณะหัวโต ตาเล็กกว่าปลาปักเป้าชนิดอื่น ๆ หัวและลำตัวมีติ่งขนสั้น ๆ ที่แตกปลายตลอดคล้ายขน เป็นที่มาของชื่อ สีลำตัวสีน้ำตาลแดงหรือกากีคล้ำ มีจุดประสีจาง ครีบหางสีน้ำตาลอมเหลือง และมีประสีคล้ำ โดยปลาที่อยู่ตามแก่งน้ำที่ไหลแรงจะมีติ่งหนังมากกว่าที่อยู่น้ำไหลช้า หรือบางตัวไม่มีเลย มีขนาดลำตัวประมาณ 10 เซนติเมตร

## ที่อยู่
อาศัยอยู่เฉพาะแม่น้ำโขง บริเวณที่เป็นแก่งหิน 
## อาหาร
อาหารได้แก่ กุ้งและหอยขนาดเล็ก มีพฤติกรรมดุร้าย ก้าวร้าว  ได้รับการอนุกรมวิธานโดย ศ.สืบสิน สนธิรัตน อาจารย์ประจำคณะประมง มหาวิทยาลัยเกษตรศาสตร์ โดยเก็บตัวอย่างต้นแบบแรกได้จากแม่น้ำโขงบริเวณอำเภอบุณฑริก จังหวัดอุบลราชธานี

จัดเป็นปลาที่พบน้อย อยู่ในสภาวะใกล้สูญพันธุ์  แต่เป็นที่นิยมของนักเลี้ยงปลาสวยงาม

## อ้างอิง

## แหล่งข้อมูลอื่น
* รูปและข้อมูลปลาปักเป้าขน

ปักเป้าขน
หมวดหมู่:วงศ์ปลาปักเป้าฟันสี่ซี่
ปักเป้าขน
ปักเป้าขน
ปักเป้าขน
รายชื่อวันสำคัญ

**วันสำคัญ** คือ วันที่มีความสำคัญหรือมีความพิเศษในด้านใดด้านหนึ่ง โดยมีประเพณีหรืองานฉลองใน**วันสำคัญ**แต่ละวันแตกต่างกันไป

## วันสำคัญในประเทศไทย

## วันสำคัญสากล
### วันสำคัญที่ไม่เกี่ยวกับศาสนา
* 1 มกราคม - วันขึ้นปีใหม่
* 14 กุมภาพันธ์ - วันวาเลนไทน์
*
* 8 มีนาคม - วันสตรีสากล 
* 21 มีนาคม - วันกวีนิพนธ์สากล 
* 22 มีนาคม - วันน้ำของโลก
* 1 เมษายน - วันโกหกโลก
* 7 เมษายน - วันอนามัยโลก 
* 22 เมษายน - วันคุ้มครองโลก 
* 1 พฤษภาคม - วันแรงงาน 
* 8 พฤษภาคม - วันกาชาดสากล 
* 31 พฤษภาคม - วันงดสูบบุหรี่โลก
* 9 กรกฎาคม - วันงดดื่มสุราแห่งชาติ
* 25 กรกฎาคม - วันป้องกันการจมน้ำโลก
*12 สิงหาคม - วันแม่, วันช้างโลก
*
* 5 มิถุนายน - วันสิ่งแวดล้อมโลก
* 8 มิถุนายน - วันทะเลโลก
* 24 ตุลาคม - วันสหประชาชาติ
* 31 ตุลาคม - วันฮาโลวีน
* วันขึ้น 15 ค่ำ เดือน 12 - วันลอยกระทง
*1 ธันวาคม - วันเอดส์โลก
* 5 ธันวาคม - วันคล้ายวันพระบรมราชสมภพของพระบาทสมเด็จพระมหาภูมิพลอดุลยเดชมหาราช บรมนาถบพิตร, วันชาติ, วันพ่อแห่งชาติ, วันดินโลก 
* 31 ธันวาคม - วันสิ้นปี

### วันสำคัญทาง[[ศาสนาพุทธ]] ([[ปฏิทินจันทรคติ]])
* ขึ้น 15 ค่ำ เดือน 3 หรือ ขึ้น 15 ค่ำ เดือน 4 ในปีอธิกมาส - วันมาฆบูชา
* ขึ้น 15 ค่ำ เดือน 6 - วันวิสาขบูชา
* แรม 8 ค่ำ เดือน 6 - วันอัฏฐมีบูชา
* ขึ้น 15 ค่ำ เดือน 8 - วันอาสาฬหบูชา
* แรม 1 ค่ำ เดือน 8 - วันเข้าพรรษา
* ขึ้น 15 ค่ำ เดือน 11 - วันออกพรรษา
* ก่อนวันพระหนึ่งวัน - วันโกน
* ขึ้น 8 ค่ำ, ขึ้น 15 ค่ำ, แรม 8 ค่ำ, แรม 15 ค่ำ (หรือแรม 14 ค่ำถ้าเป็นเดือนขาด) ของทุกเดือน - วันพระ หรือ วันธรรมสวนะ

### วันสำคัญทาง[[ศาสนาคริสต์]] ([[ปฏิทินเกรโกเรียน]])
* วันอาทิตย์ ของทุกสัปดาห์ - วันสะบาโต
* 21 มีนาคม ถึง 25 เมษายน ซึ่งตรงกับวันอาทิตย์ - วันอีสเตอร์
* 25 ธันวาคม - วันคริสต์มาส

### วันสำคัญทาง[[ศาสนาอิสลาม]] ([[ปฏิทินฮิจเราะห์]])
* 1 เชาวาล (เดือน10) - วันอีดุลฟิฏริ (วันออกบวช หรือวันอีดเล็ก)
* 8 ซุลฮิจญะฮ์ (เดือน12)  - วันอะเราะฟะฮ์ (วันเริ่มต้นพิธีฮัจย์)
* 10 ซุลฮิจญะหฺ (เดือน12) - วันอีดุลอัฎฮา (วันอีดฮัจญี หรือวันอีดใหญ่)

### วันสำคัญทาง[[ศาสนายูดาห์]] ([[ปฏิทินฮีบรู]])
* วันเสาร์ ของทุกสัปดาห์ [เวลาดวงอาทิตย์ตก(18.00 น.)ของวันศุกร์ ถึง เวลาดวงอาทิตย์ตก(17.59 น.)ของวันเสาร์] - วันสะบาโต
* 14 นิสาน (21 มีนาคม ถึง 25 เมษายน) - เทศกาลปัสกา

### วันสำคัญทาง[[ศาสนาพื้นบ้านจีน]]
* วันที่ 1 เดือน 1 ตามปฏิทินจันทรคติจีน (ประมาณเดือนมกราคมหรือกุมภาพันธ์) - วันตรุษจีน
* 4 หรือ 5 เมษายน - วันเช็งเม้ง
* วันที่ 15 เดือน 8 ตามปฏิทินจันทรคติจีน (ประมาณเดือนกันยายนหรือตุลาคม) - วันไหว้พระจันทร์

## อ้างอิง
* *พจนานุกรมไทย ฉบับทันสมัย.* กรุงเทพฯ: ซีเอ็ดยูเคชั่น, 2543. หน้า 864-866. ISBN 974-534-149-5.

## ดูเพิ่ม
* รายชื่อวันสำคัญทางพุทธศาสนา
* รายชื่อวันสำคัญทางศาสนาคริสต์

## แหล่งข้อมูลอื่น


หมวดหมู่:วันการตระหนัก